Rætt er um afleiðingar þess að hafa orðið fyrir ofbeldi í skjóli fjölskyldu og annarra sem við treystum , skömm og sektarkennd og um hver upplifun þátttakenda er af höfnun af hendi fjölskyldumeðlima . Seigla þátttakenda og styrkur eru kortlögð og fjallað um leiðina til bata að tilgangsríku lífi í sátt við okkur sjálfar . Þá er fjallað er um fyrirgefningarhugtakið en stundum er krafan um fyrirgefningu notuð til að stjórna þolendum . Þátttakendur deila með sér ýmsum hagnýtum leiðum til að takast á við það að vera ekki í tengslum við fjölskyldumeðlimi og hvernig hægt er að taka sér pláss án þess að misbjóða sjálfri sér . Dæmi : Að takast á við sögusagnir um okkur . Að skipuleggja stórhátíðir eins og jólin . Að halda upp á viðburði eins og afmæli , fermingar og útskriftir án þátttöku fjölskyldumeðlima og annarra sem standa ekki með okkur . Að standa með sér og takast á við hugsanlegt samviskubit eða sektarkennd . Að velja hvert við viljum fara . Að hlúa vel að sér , vernda sig . Námskeiðið fer fram fjóra mánudaga í nóvember 2019 og mánudaginn 13. janúar 2020 . Öll skiptin eru kl. 17.15 - 18.45 . Nánari upplýsingar um námskeiðið má finna hér .